recursal/SuperWikiNEXT-32B huggingface dataset:
**Olav Jakobsen** (født 5. november 1903, død 10. november 1967) var en offiser i Frelsesarmeen. Vokste opp i Åndalsnes. Olav Jakobsen reiste ut fra Veblungsnes korps (senere Åndalsnes) til Frelsesarmeens krigsskole (Offisersskole) i 1923. 4. april 1924 fikk han sin første ordre som offiser i Frelsesarmeen – assistent, Lillehammer korps. Etter 20 år i tjeneste på korps og kontorer gikk han over i administrative stillinger som nasjonal ungdomssekretær, divisjonssjef, feltsekretær og til slutt sjefssekretær (nestleder for Norge, Island og Færøyene), fra 17. august 1961. 

Denne stillingen hadde han til sin død.

  

**Karriere:**

Kadett,07.09.1923 

Kadettsersjant,23.01.1924

Løytnant, 02.07.1924

Kaptein,11.05.1927

Adjutant,19.06.1935

Major, 09.01.1942

Seniormajor, 07.01.1949

Brigader, 23.06.1952

Oberstløytnant, 23.06.1956

Oberst, 07.07.1961

  

**Ordre:**

Felt:

30.11.1922: Steinkjær korps, praksis

06.04.1923: Trondheim korps, assistent

03.06.1923: Vikersund korps, assistent

30.07.1923: Drammen korps, assistent

24.12.1924: Bodø korps, assistent

04.07.1924: Lillehammer korps, assistent

04.12.1925: Tønsberg korps, assistent

01.07.1926: Fredrikstad korps, assistent

07.07.1927: Oslo 3. korps, assistent

28.09.1927: Holmestrand korps, korpsleder

01.08.1929: Sandnessjøen korps, korpsleder

31.07.1930: Mandal korps, korpsleder

23.07.1931: Hammerfest korps, korpsleder

21.07.1932: Lillehammer korps, korpsleder 

  

Ledelse/administrasjon:

23.01.1924: Krigsskolen, kadettsersjant 

26.09.1932: Krigsskolen, mannlig avdelingssjef

10.12.1935: Sekretær til territoriallederen

18.10.1938: Østre divisjon, divisjonsungdomssekretær

20.08.1941: Sentraldivisjonen, divisjonsungdomssekretær

06.08.1945: Ass. nasjonal ungdomssekr. 

10.04.1946: Nasjonal ungdomssekretær

25.08.1950: Sentraldivisjonen, divisjonssjef

12.08.1955: Feltsekretær

17.08.1961: Sjefsekretær

  

Gift 16.09.1931 med kaptein Hjørdis Thoresen. 2. gang 07.11.1964 med oberst Hilda Arvesen

Barn: Ruth født 16.03.1933 (Bjartveit), Kjell Olav født 03.07.1936 og Stein Harald født 11.07.1939.

Olav Jakobsen har skrevet fire bøker, *«Det Brenner»*, *«Jeg gir deg alt»*, *«Ungdom fram for Kristus»* og *«Våren og livet»* og 6 sanger som står i en av Frelsesarmeens sangbøker: *«FA's sangbok»*, *«Ungdomssangboka»* og *«Under frelsesfanen»*.

Referanser
----------

1. ↑  *Krigsropet* 9. desember 1967 side 11

|  |  |
| --- | --- |
| Oppslagsverk/autoritetsdata | VIAF
 |
**Steinsfjorden biotopvernområde** (cirka 3 825 daa, hvorav cirka 83 daa landareal) ligger i Steinsfjorden og ble fastsatt ved kgl. res. 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet inngår i Tyrifjorden våtmarkssystem IBA.

Biotopvernområdet inkluderer området fra Garntangen og Vik og nordover langs vestsiden og nordenden av innsjøen, like til Åsatangen. I verneområdet inngår dessuten øyene og farvannet direkte rundt Småøyene, Tjuvholmen, Maurøya, Bøtet, Gåsa, Suserudskjæret og Østbråtaskjæret, der båttrafikk er forbudt i hekketiden. I tillegg inngår farvannet rundt Ulvøya, Trehjulingen, Svinøya og Amundøya til bredden av Sundvollen og nordover til en parallell linje med nordspissen av Ulvøya. Steinsvika ble samtidig skilt ut som et selvstendig naturreservat, under navnet Steinsvika naturreservat, mens Braksøya naturreservat ble opprettet allerede i 15. januar 1988.

Formålet med biotopvernområdet er å bevare et område som har særskilt betydning som økologisk funksjonsområde i form av nærings- og oppholdsområde for knoppsvane, sangsvane, toppand, stokkand, brunnakke, krikkand og sothøne, og som hekkelokalitet for makrellterne, hettemåke, fiskemåke, stokkand, toppand, siland, tjeld, knoppsvane, dverglo, gråmåke og sildemåke.

Området består av grunne, næringsrike vannarealer og sumpmarker som er viktige for rastende våtmarksfugl, i tillegg til øyer, holmer og skjær samt sjøområdet rundt disse. Det er en målsetting å beholde verneverdiene i best mulig tilstand, og eventuelt videreutvikle dem.

Fotogalleri
-----------

* Kroksund og SteinsfjordenKroksund og Steinsfjorden
* Vik i Hole, sett nordover i SteinsfjordenVik i Hole, sett nordover i Steinsfjorden
* Det karakteristiske sivområdet innerst i Steinsfjorden, ved Åsa i Ringerike.Det karakteristiske sivområdet innerst i Steinsfjorden, ved Åsa i Ringerike.

Se også
-------

* Naturvernområder i Ringerike
* Braksøya naturreservat
* Steinsvika naturreservat

Referanser
----------

1. 1 2 3  Klima- og miljødepartementet (2018-06-22) Forskrift om vern av Steinsfjorden biotopvernområde, Hole og Ringerike kommuner, Buskerud fylke[*død lenke*]. *Klima- og miljødepartementet*, 22. juni 2018
2. ↑  Klima- og miljødepartementet (2018) Kart over Steinsfjorden biotopvernområde. *Klima- og miljødepartementet*, juni 2018

|  |  |
| --- | --- |
| Oppslagsverk/autoritetsdata | Naturbase
 |
**Flikka** er et sted i Flekkefjord kommune i Agder. Det ligger på en morenerest langs innsjøen Loia, som er forbundet med den innerste delen av Grisefjorden gjennom Løgene, en delvis kunstig kanal basert på det naturlige avløpet. Gårdsnavn er Flikka og Lavoll (Lavold). Navnet *Flikka* synes å stamme fra et gårdsnavn, norrønt *flikkar*, en ubestemt flertallsform. Navnet har gitt navn til bynavnet Flekkefjord.

Om stedet
---------

Fjellsidene rundt er bratte, og stiger fra 2 til om lag 400 meter over havet. To større bekker utgjør hovedtilsiget av vann utenom en viss tilstrømning av tidevann. Vannet er derfor lite salt og Loia ofte islagt om vinteren, med godt metertykk is. Dette gjorde at en tok ut is og hadde ishus i strandkanten, mest i tilknytning til sildeårene mot slutten av 1800-tallet, men i bruk inntil 1960-årene. I sin tid var det to butikker og poståpneri på stedet. Annen næring var jordbruk og gartneri.

Flikka var opprinnelig knutepunkt mellom den sørlandske hovedvei og veien til «dalstroka innafor», Fossdal, Gyland og etter hvert forlenget til Sirdalen. Hovedveien kom sydfra og delte seg før hovedveien gikk gjennom bebyggelsen og opp Lavoldbakkene som var en av de mange flaskehalsene på veien. Den gamle barneskolen lå også i bakken, som et kompromiss for elever fra Eide og Flikkeid slik at alle fikk like lang skolevei.

Før veinettet, var Lavold endestopp for båter. Ferden videre til Øvre Sirdal gikk over Flikkeid og med båt opp Lundevatnet til Sirnes. Der tok en landeveien fatt til Osen ved Sirdalsvannet, og en fem mil lang båttur til Tonstad før en fortsatte på bygdeveier videre.

Flekkefjordbanen går i ei stor steinur over og vest for Flikka. Stoppestedet heter Lavold.

Referanser
----------

1. 1 2  Thorsnæs, Geir (12. januar 2017). «Flikka». *Store norske leksikon*. Besøkt 26. april 2020.

|  |  |
| --- | --- |
| Oppslagsverk/autoritetsdata | Store norske leksikon
 |
**Olav Klepp jr.** (født 13. juli 1962) er en norsk tidligere fotballspiller fra Kristiansand.

Han spilte 324 kamper på midtbanen for Start i perioden 1980-1991, bare avbrutt av et kort opphold i danske Brøndby i 1987 der han spilte sammen med spillere som Peter Schmeichel, Brian Laudrup og John «Faxe» Jensen.
Brøndby betalte Start 40 000 kroner for å hente Klepp i februar 1987. Klepp fikk bare to kamper som innbytter for Brøndby før han returnerte til Start i juli 1987 på lån ut sesongen.

Klepp ble seriemester med Start i 1980, samme år som han debuterte med scoring mot Vålerenga som 17-åring, og vant senere også to bronsemedaljer. Han fikk 1 landskamp, mot Tyrkia i 1987. I 1991 måtte han legge opp på grunn av en ryggskade.

Klepp var også involvert i oppstarten av Kristiansand Gladiators, den første klubben for amerikansk fotball i Kristiansand.

Referanser
----------

1. ↑   transfermarkt.com, oppført som Olav Klepp, Transfermarkt spiller-ID 299264, besøkt 9. oktober 2017[Hentet fra Wikidata]
2. ↑  Debuterte og scoret som 17-åring mot VIF[*død lenke*]
3. ↑  Egil Olsen (3. februar 1987). «Endelig er Klepp klar for Brøndby». *Aftenposten*. s. 23.

Eksterne lenker
---------------

* (en) Olav Klepp jr. – Transfermarkt Rediger på Wikidata

* (en) Olav Klepp jr. – EU-Football.info Rediger på Wikidata

* (no) Olav Klepp jr. – Norges Fotballforbund Rediger på Wikidata
**Det gotlandske skatteopprøret** (**Skattekriget mot Gotlänningarna** på svensk) var ett av flere folkelige opprør mot den svenske kong Birger Magnusson fram til 1317.

Dessverre har man ikke kongens versjon av begivenhetene på Gotland i året 1313, men kun en bestemt hovedkilde, den ganske partiske Erikskrøniken om opprøret.

Freden etter den svenske brødrestriden hadde avspist svenskekongen med en tredjedel av det svenske kongeriket, som i tillegg til landsdelene Hälsingland og Fjädrundaland i Uppland besto av spredte len rundt om på Gotland, Södermanland, Närke, Västergötland, Finland og Småland, med andre ord den fattigste tredjedelen som verken kan eller vil understøtte et kostbart kongestyre.

Svenskekongen som måtte øke skattetrykket dersom han hadde fått store økonomiske vansker, opplevde folkelige motstand og åpent opprør i årene 1313 til 1317 mot øst, sør og nord. Det siste opprøret i Hälsingland mot nord var et forsøk på å innføre et skattesystem på innbyggerne som hadde ikke betalt skatt, i motsetning til resten av det svenske kongeriket.

På Gotland hadde kongen fått flere viktige len som han forsøkt å legge høyere skatt på, men dette satt gotlenningene seg sterkt imot. Etter *Erikskrøniken* hadde Birger Magnusson bestemt seg for å tvinge gjennom sin vilje med vold, og rustet ut en hær som ble landsatt på den gotlandske øya. Der møtte han et stort bondeoppbud som trakk seg innover i landet.

Det skulle ha funnet sted et slag ved Röcklingebacke, der de kongelige styrkene ble beseiret og presset vekk, inn i et sted med alle retrettsveier sperret av gotlenningene. Om det hadde vært et militært sammenstøt med et slikt utfall, er ikke sikkert. Erikskrøniken var svært fiendtlig stemt og ganske partisk overfor fiender av hertug Erik Magnusson,slik at den ikke er helt pålitelig som kilde for ekspedisjonen til Gotland i 1313.

Sommeren 1313 hadde kong Birger Magnusson og gotlenningene sluttet et forlik som fullstendig kullkastet påstandene i Erikskrøniken. Gotlenningene aksepterte det høyere skattenivået for resten av kongens regjeringstid fram til 1319, i kontrast til hva krøniken hadde hevdet for ettertiden. For hvert år måtte bøndene i de kongestyrte len betale 200 mark sølv, en betydelig sum i sin tid.

De folkelige opprørene mot kongen var med på å gi ham et dårlig ettermæle, for den svenske historien som var fram til nylig kraftig preget av Erikskrøniken.

Kilder
------

* Gotlands historie
* *Mats Adolfsson* Svenska uppror Bind 1: När borgarna brann Forntiden-1499 2007 ISBN 978-91-27-02631-5
* *Ulf Sundberg* Medeltidens Svenska Krig 2002 ISBN 91-89660-11-0
Et større dueslag i Grand Clément i Vaucluse i Frankrike
Et lite dueslag på en gård i Sverige
**Dueslag** er en bolig for duer, i tradisjonen ei inndelt bu, lite hus, tårn eller en lignende bygning som er egnet for duehold, som etter norsk lov anses å være fjærkre. Dueslagene kan være åpne eller lukket med netting rundt, så fuglene ikke angripes av predatoriske dyr.

Tamduer er monogame og trives best med godt lys og mye frisk luft eller god ventilasjon. Byggverkene kan være inndelt i små rom, som hvert bør utgjøre cirka 0,5 m3 per duepar og inneholde ei rugekasse, der fuglene kan legge eggene og ruge dem, matskål og tilgang på rent vann. For folk som holder på med avl av duer er gjerne dueslagene større og bedre utrustet. Der ferdes duene fritt innvendig i slaget, slik at det må monteres rugekasser for hvert par innvendig. Det må også finnes ei fôrtro og tilgang på rent vann. Duer er imidlertid husdyr, som gjerne slippes fritt ut hver dag og klarer seg selv. De naturlige instinktene sørger for at fuglene returnerer til dueslaget. Større dueslag må også ha en såkalt «sputnik», en åpning der duene flyr inn og ut av slaget. Med denne innretningen kan også duene kontrolleres med hensyn til når de får være fritt ute.

Se også
-------

* Brevdue
* Bydue
* Duefamilien

Referanser
----------

1. ↑  Ingrid Wold (2010) Brevduer krever lite. *NRK Kultur*, 22. jan. 2010. Besøkt 2020-04-16.

Kilder
------

* Brevduesport er en morsom og spennende hobby, som egner seg for hele familien. Norges Brevdueforbund.

Eksterne lenker
---------------

* (en) Dovecotes – kategori av bilder, video eller lyd på Commons Rediger på Wikidata

* (en) Dovecote – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | NKC
 |
Denne artikkelen omhandler animeen.  For kortspillet, se Duel Masters Trading Card Game.

**Duel Masters** (デュエルマスターズ, Dyueru Masutāzu) er en japansk tegneserie, *manga*, som også finnes som tegnefilm, *anime* og som kortspill. Kortspillet er produsert av Wizards of the Coast mens tegneserien er tegnet av Shigenobu Matsumoto og utgitt av Shogakukan i Coro Coro Comics. Handlingen foregår omkring et kortspill av samme navn. En seier oppnås ved å knuse alle skjoldene til motstanderen og deretter angripe uten at han/hun kan forsvare seg. 

Animeserien gikk fra 2002 til 2011.

Plot
----

I anime-serien møter vi Shobu Kirifuda som ønsker å bli en Kaijudo-mester som hans far Shori Kirifuda og en dag får han muligheten. Han møter Knight som etter hvert blir Shobus læremester. Knight lærer Shobu mer om å om Duelmasters og hvordan han skal kalle monstre til livet.

Den amerikanske versjonen kontra den japanske
---------------------------------------------

Istedenfor å oversette den japanske TV-serien har den amerikanske versjonen (som den norske er oversatt fra) lagt til enkelte endringer i serien. Istedenfor en mer direkte oversettelse, har den amerikanske versjonen fått en parodi dubbing, som var ment å gjøre narr av serier som handler om kortspill. I noen episoder har også den amerikanske versjonen lagt til TV-effekter som blant annet "split screen".

Sesongene er også forskjellige fra den japanske versjonen. Sesong to ble laget spesielt laget for det amerikanske markedet der "Duel Masters 1.5" er starten av den sesongen, og har ikke noe med den japanske opplegget. Det ble sendt tre sesonger på amerikansk fjernsyn (sesong tre ble ikke vist på norsk fjernsyn) og er den siste sesongen, mens den japanske versjon sender for øyeblikket sitt sjette sesong.

Eksterne lenker
---------------

* (ja) Offisielt nettsted Rediger på Wikidata
* (en) *Duel Masters* på Internet Movie Database Rediger på Wikidata

* (en) *Duel Masters* på The Movie Database – TV Rediger på Wikidata
To AN/SPG-49 lederstrålesendere for RIM-8 <i id="mwCA">Talos</i> ombord på "USS Oklahoma City"
**Ledestrålestyring** er et relativt enkelt styresystem for missiler (engelsk: *beam riding*). På 1950-tallet ble det brukt retningsstyrte radiobølger som ledestråle (engelsk: *localizer beam*, *directional beam*), men moderne våpen bruker laser.

Ledestråler brukes også ved instrumentlanding med fly.

Prinsipp
--------

Et lederstrålestyrt missil har fire mottakere med antenner som er rettet bakover, ofte en på hver vingespiss. Når missilet ligger midt i strålen er signalet like sterkt i alle fire mottakerne. Hvis signalet blir svakere i en av mottakerne, vil missilet svinge til motsatt hold for å holde seg midt i strålen. Fordelen med dette er at missilet ikke er avhengig av stråling eller ekko fra målet, og at det ikke er følsomt for elektroniske mottiltak. Ulempen er at skytteren må fange missilet med laserstrålen og holde strålen på målet helt til missilet treffer.

Referanser
----------

1. ↑
2. ↑  *Norsk militært tidsskrift*. Oslo: Foreningen. 1981. ISBN 8271640135.
3. ↑  *Norsk-engelsk militær ordbok*. Oslo: Cappelen kart & oppslagsverk. 1998. ISBN 9788202170583 Sjekk `|isbn=`-verdien: checksum (hjelp).
4. ↑  Jenssen, Matz (1949). *Lærebok i radioteknikk*. Trondheim: Brun.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Olav (nr 2 fra høyre) sammen med søsknene på hjemgården Løvbekksetra ca 1916.
**Olav Hougen** (født *Haugen* 2. september 1890 i østre Trysil, død 7. september 1943 i Steinkjer) var en norsk lærer, lokalpolitiker (Venstre), bokhandler og avisredaktør. Han var ordfører i Steinkjer 1937-39, redaktør for avisen *Inntrøndelagen* 1926-40 og redaktør for Trønder-Avisas forgjenger *Nord-Trøndelag & Inntrøndelagen* 1940-42.

Han vokste opp på gården Løvbekksetra mellom Østby og Ljørdalen, som den åttende av 12 barn i en søskenflokk hvor 10 vokste opp. Han tok eksamen på Elverum lærerskole 1913, og var i noen år lærer i Gjøvik før han i 1917 ble journalist i Porsgrunds Dagblad. Han var redaktør av skiensavisen Norig fra 1921 og giftet seg i 1924 med Bergljot Andersen (1899-1967) fra Holla. De flyttet i 1926 til Steinkjer, hvor han hadde fått avisjobb, og engasjerte seg i lokalt kulturarbeid og politikk.

Han satt i kommunestyret i to perioder, var ordfører 1937-39, og hadde også en rekke andre kommunale verv.

Sammen med søstera Oddveig Haugen (1894-1962, egentlig *Magna Oddveig Haugen*) etablerte han Steinkjer Bokhandel A/S i 1939.

Han var bror av læreren og forfatteren Ole Haugen-Flermoe, og gjennom søsteren Anne var han svoger med forfatteren Halvor Floden. Sønnen Sigbjørn Hougen og sønnesønnen Olav Hougen videreførte bokhandelen.

Forfatterskap
-------------

* «Steinkjersangen»
* «Nord-Trøndelagsangen»
* 1921: *Egtemenn, skjemtespel med songar*, Norlis forlag i serien «spelstykke for ungdomslag». Nye utgaver 1926 og 1948 med tittelen *Ektemenn*
* 1942: *Bombesøndagen i Steinkjer og krigen i Innherred i aprildagene 1940, med tillegg om situasjonen i Steinkjer høsten 1940*. Sist gjenutgitt 1978

Referanser
----------

1. ↑  *Slektsregister for etterkommerne til Gjertrud og Ola Haugen*. Redigert av Gjertrud Sandvin. 2012
2. ↑  Olav Hougen i steinkjerleksikonet.no
3. ↑  Steinkjersangen i steinkjerleksikonet.no

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Historisk befolkningsregister **·** BIBSYS **·** Geni **·** VIAF
 |
**Filippo Simeoni** (født 17. august 1971) er en italiensk landeveissyklist. Hans viktigste seire er de to etappene han vant i Vuelta a España i 2001 og 2003.

I 2001 på etappen han vant i Vuelta, stoppet han like før mål og bar sykkelen over mållinjen, dette for å ære ofrene etter terrorangrepet 11. september 2001. Senere ble han bøtelagt for dette av det internasjonale sykkelforbundet.

Simeoni er viden kjent for sine offentlige krangler med Lance Armstrong. Simeonis lege Michele Ferrari var også Armstrongs lege. Simeoni vitnet i retten at Dr. Ferrari hadde foreskrevet dopingmidler som EPO og veksthormoner til han i 1996 og 1997. I 2001 og 2002 ble Simoni suspendert for å ha brukt doping. 

Etter at Simeoni stod frem med beskyldninger mot Michele Ferrari, kalte Lance Armstrong Simeoni en løgner, og det har senere vært en isfront mellom dem.

I 2008 vant han det italienske mesterskapet i landeveissykling. Like før Giro d'Italia 2009 leverte han inn mestertrøya i protest mot at laget hans (Ceramica Flaminia) ikke fikk delta. Han ble senere utestengt i fire måneder av det italienske sykkelforbundet for denne handlingen.

Referanser
----------

1. ↑  Simeoni returns Italy jersey in outrage- cyclingnews.com
2. ↑  Simeoni suspended four months- cyclingnews.com

Eksterne lenker
---------------

* (en) Filippo Simeoni – UCI Rediger på Wikidata

* (en) Filippo Simeoni – ProCyclingStats Rediger på Wikidata

* (en) Filippo Simeoni – Cycling Archives Rediger på Wikidata

* (en) Filippo Simeoni – Cycling Quotient Rediger på Wikidata

* (en) Filippo Simeoni – CycleBase Rediger på Wikidata
Filipsevangeliet er et av flere gnostisk skrift som antyder et forhold mellom Jesus og Maria Magdalena.
***Filipsevangeliet*** eller **Filipevangeliet** er et apokryft gnostisk skrift fra år 250-300.

Skriftet tilhører den valentianistiske retningen innen gnostisismen. Det inneholder ingen episk fremstilling av Jesu liv – slik man kan tro av navnet evangelium, men består av en rekke «korthugne og ofte gåtefulle sentenser. Formen og tolkningsproblemene som ofte melder seg, kan bero på at skriftet egentlig er en samling notater som er ment å være utgangspunkt for muntlig framstilling. Teksten henspiller ofte på ritualer og ideer i tilknytning til dåpen, og det er nærliggende å tenke seg at den er skrevet til bruk i dåpsundervisning.» Dåp skal ifølge Filipsevangeliet foregå ved full neddykking, salving med olje og nattverd. 

Det trekkes en sammenligning mellom dåpen og et brudekammer hvor det skjer en forening med ens «åndelige og egentlige selv». Teksten inneholder også avsnitt som kan tolkes som støtte til ideen om et forhold mellom Jesus og Maria Magdalena.

Tittelen er muligens ikke opprinnelig, men har blitt tilføyd senere, fordi Filip nevnes i teksten. Skriftet, som er en koptisk oversettelse av en gresk original, ble oppdaget i *Codex II* blant Nag Hammadi-skriftene i 1945. 

Teksten er utgitt på norsk i to utgaver:

* *Maria Magdalenas evangelium : fire gnostiske skrifter*. Oversatt og med et forord av Turid Nystøl Rian ; innledning ved Turid Karlsen Seim. Emilia forlag, 1996 / 2002. Av innholdet: Maria Magdalenas evangelium, Filipevangeliet og Frelserens dialog. ISBN 82-7419-060-2 ; ISBN 978-82-7419-060-3
* i samlingen *Gnostiske skrifter*, 2002, i serien Verdens Hellige Skrifter. ISBN 82-525-4108-9

Referanser
----------

1. ↑  Fremstillingen og sitat er hentet fra Gilhus' og Thomassens innledning til *Gnostiske skrifter*.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
HiRISE-bilde av et utsnitt av kalderaen til Alba Mons
Alba Mons
**Alba Mons** (tidligere **Alba Patera**) er en unik vulkansk struktur nord for Tharsis-regionen på planeten Mars. Strukturen er en enorm skjoldvulkan omtrent 1 600 km i diameter, men bare ~6 km hly. Den er den største kjente vulkanen i solsystemet målt i areal og volum (med et areal på 5,7×106 km² dekker den 5 % av overflaten på Mars). Vulkanen har en tynnere lavastrøm enn de andre skjoldvulkanene på Mars, med både enorme platelignende lag og hundrevis av lange trange kanaler på sidene. Flesteparten av de trange kanalene er over 100 km lange; noen er så lange som over 300 km; noe som tyder på utbrudd over lang tid av lava med lav viskositet. Alba Mons ligger på et system av forkastninger som går nordover fra Tharsis.

Alba Mons skiller seg fra de andre *patera*-formasjonene på Mars på flere måter; vulkanen mangler furete askeavsetninger og ligger i lavland og ikke høyland.

Se også
-------

* Liste over fjell på Mars målt etter høyde

Referanser
----------

1. ↑  Lunar and Planetary Science XXXIII - MOLA Topographic constraints on lava tube efusion rates for Alba Patera, Mars

Eksterne lenker
---------------

* Mars Reconnaissance Orbiter-bilete av Alba Patera

Portal: Astronomi

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Albani Bryggerierne ⅍** er et bryggeri i Odense på Fyn. Bryggeriet er en del av Royal Unibrew ⅍.

Historie
--------

Ølvogn benyttet fra 1964 til 1973, nå tilhørende Danmarks Jernbanemuseum.
Bryggeriet Albani ble grunnlagt i 1859. På den tiden var etterspørselen etter utenlandsk øl sterkt voksende. Særlig interessen for bayersk øl var stor. Den odenseanske apotekeren Gustav Lotze (1825–1893) fikk ideen om å etablere et bayersk ølbryggeri i Odense. Det ble imidlertid ikke ham selv, men studiekameraten cand.pharm. Theodor Schiøtz (1821–1900) som i 1859 realiserte planene sammen med grosserer Edvard Ferdinand Esmann og Johan Frederik Rasmussen.

Albani ble en av de første industrivirksomhetene i den fynske hovedstaden, og det ble den første virksomhet i byen som ble omdannet til et aksjeselskap i 1868 med Schiøtz som administrerende direktør, hvilket han var inntil 1889. Bryggeriet ble oppført et stykke utenfor byen i en nygotisk stil etter tegninger av Bernhard Seidelin. Siden har byen dog omringet bryggeriet, som nå ligger i sentrum av Odense.

Bryggeriet vokste hurtig. Allerede i 1874 ble bryggeriet utvidet, og igjen i 1900 bygget Albani til som følge av at man med de nye flaskeølet gikk over til mekaniserte avtapningsanlegg. Ved århundreskiftet kom det også gang i bølgen av oppkjøp. Mindre bryggerier, hovedsakelig fra det øvrige Fyn, ble oppkjøpt av Albani Bryggerierne. I 1905 overtok Albani Slotsbryggeriet i Odense, i 1913 Bryggeriet Sydfyn, Faaborg, og i 1923 Bogense Bryggeri.

Schiøtz ble etterfulgt som administrerende direktør i 1889 av brygger cand.pharm. V. Arntz (død 1920), dernest fra 1919 brygger cand.pharm. O. Schiøtz (1863-1938) og fra 1926 brygger cand.pharm. R.P. Hansen (1869-1930). Bryggeriet Odense ble en del av Albani i 1934. Samme år ble direktøren for dette bryggeriet, Jens Aage Marstrand, administrerende direktør for Albani Bryggerierne.

Inntil 1950 var styreformennene først bankdirektør Lorenz Bierfreund (1817-1891), tidligere borgermester George Koch (1827-1914), lege Ehnhuus (død 1922), sparekassedirektør Nicolai Dreyer (1864-1938) og bankdirektør Georg Jacobsen (1874-1960).

I 1956 kjøpte Albani Sønderborg Bryghus. Svendborg Bryghus ble oppkjøpt i 1968, mens Bryggeriet Carlsminde kom til i 1972. Bryggeriet Slotsmøllen i Kolding kom til i 1986. Ti år senere overtok Albani Mineralvandsfabrikken Baldur i Esbjerg, som i en kort periode (1999-2000) ble brukt til avtapning av blant annet Maribo øl. Maribo Bryghus kom til i 1997, og stoppet produksjonen i Maribo i april 2008.

Referanser
----------

1. ↑  Albani Bryggerierne A/S ZB 99689, Jernbanen.dk

Kilder
------

* *Danmarks ældste forretninger 1100-1911, Kraks Forlag 1950*
* Per Boje & Hans Chr. Johansen, *Altid på vej – : Albani Bryggeriernes historie 1859-1984*, Odense Universitetsforlag, 1989. ISBN 87-7492-736-1.

Eksterne lenker
---------------

* Albani Bryggerierne A/S
* Royal Unibrew
* 25 fantastiske industrier – Kulturarvsstyrelsens hjemmeside

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |
**Bolton** er en stor by i den nordvestlige delen av England. Den ligger nær West Pennine Moors, og er administrasjonsby for distriktet Bolton, nordvest i Stor-Manchester. Når ved naturområdet West Pennine Moors ligger Bolton 16 km nordvest for Manchester. Den er omgitt av flere mindre byer og landsbyer som til sammen danner Bolton-distriktet hvor Bolton er det administrative senteret. Byen har i henhold til folketellingen i 2011 en befolkning på 128 139 innbyggere mens den større bykommunen (*metropolitan borough*) har en befolkning på 262 400 innbyggere. En annen kilde oppgir en noe lavere antall for 2011, 194 189 innbyggere i det urbane området (*built-up area*).

Smithills Hall fra 1300-tallet er nå et museum.
Historisk en del av Lancashire, Bolton har sin opprinnelse i en liten bosetning i et lyngområde kjent som Bolton le Moors. I den engelske borgerkrigen var byen en parlamentarisk utpost i en ellers hardnakket rojalistisk region, og resultatet var at den ble stormet av rundt 3 000 rojalistiske tropper ledet av Rupert av Pfalz i 1644. I hva som ble kalt for Boltonmassakren ble rundt 1 600 av innbyggerne drept og 700 tatt til fange.

Bolton har tradisjonelt med sine møller vært et produksjonssenter for tekstiler siden flamske vevere bosatte seg i området på 1300-tallet og innførte tradisjonen med å veve ull og bomull. Urbaniseringen og utviklingen av byen sammenfalt i stor grad med tekstilproduksjonen under den industrielle revolusjon. Bolton var en by i voldsom vekst på 1800-tallet, og nådde høydepunktet i 1929 da den hadde 216 bomullsspinnerier og 26 bleke- og fargefabrikker, noe som gjorde den til en av de største og mest produktive bomullsspinnerier i verden. Den britiske bomullsindustrien falt drastisk etter den første verdenskrig, og ved 1980-tallet hadde den opphørt helt i Bolton.

Referanser
----------

1. ↑  «Bolton», *UK Census*
2. ↑  «Bolton (Greater Manchester)», *City Population*
3. ↑  «On this day in 1644: the infamous Bolton Massacre»
4. ↑  Lambert, Tim: «A Brief History Of Bolton, Lancashire», *Local Histories*

Litteratur
----------

* Ashmore, Owen (1982): *The Industrial Archaeology of North-West England*, Manchester University Press, ISBN 978-0-7190-0820-7
* Shorrocks, Graham (1999): *A Grammar of the Dialect of the Bolton Area: Introduction, phonology*, Peter Lang, ISBN 978-0-9529333-0-4
* Southern, Christine (1975): *The Changing Face of Bolton*, Hendon Publishing Lancs. ISBN 0-902907-76-X
* Sweeney, D. J. (1996): *A Lancashire Triangle Part One*, Triangle Publishing, ISBN 978-0-9529333-0-4
* Wood, C. M. (1974): *The Geography of Pollution: A Study of Greater Manchester*, Manchester University Press

Eksterne lenker
---------------

* Offisielt nettsted Rediger på Wikidata

* (en) Bolton – kategori av bilder, video eller lyd på Commons Rediger på Wikidata

 Bolton hos Wikivoyage

* Bolton Council

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** GND **·** LCCN **·** NKC **·** GeoNames **·** BBC Things
 |
Filadelfia i St. Olavs gate, Oslo  Foto: J. P. Fagerback 
**Lederskolen** er en kristen skole med lederutdanning på kristent verdigrunnlag. Skolen har utspring i Filadelfia Oslo, men har flere avdelinger i Norge. Den er tilknyttet pinsebevegelsen i Norge. Aril Svartdahl er initiativtaker til og daglig leder.

Studiet er modulbasert og fleksibelt, og kan gi formell kompetanse med tilsammen 20 studiepoeng i samarbeid med Menighetsfakultetet. Mer enn 1 500 har tatt én eller flere av modulene.

Avdelinger
----------

* Lederskolen Oslo, Filadelfia Oslo
* Lederskolen Sør, Sørlandskirken, Arendal
* Lederskolen Grenland, Menigheten Arena, Porsgrunn
* Lederskolen Nord-Norge, Jesuskirka, Tromsø
* Lederskolen Vest, Bergenskirken, Bergen

Tidligere var det en avdeling ved Betel Hommersåk, Rogaland.

Referanser
----------

1. 1 2  David Andé Østby. 2009.

Litteratur
----------

* David Andé Østby. 2009. *En hjelpende hånd (portrettintervju av Aril Svartdahl)*. Korsets Seier 20. februar. 2009. side 4-7.

Eksterne lenker
---------------

* (no) Offisielt nettsted Rediger på Wikidata
Denne artikkelen omhandler den norske filialen av Svenska Handelsbanken.  For den tidligere banken i Trondheim, se Den norske Handelsbank.

Handelsbanken i Norges hovedkontor på Tjuvholmen i Oslo
**Handelsbanken** er en norsk bank som eies og er filial av Svenska Handelsbanken. Handelsbanken i Norge ble opprettet i 1986 i form av et representasjonskontor, og åpnet i 1988 sitt første bankkontor. Handelsbanken har vokst jevnt siden det. Veksten kommer fra oppkjøp (Stavanger Bank, Oslo Handelsbank, Bergensbanken), men aller mest organisk vekst. Banken ledes av administrerende direktør Arild Andersen. Styret i Handelsbanken Norge ledes av Rebekka Glasser Herlofsen. Handelsbanken har 41 bankkontorer over hele landet. Hovedkontoret ligger på Tjuvholmen i Oslo. Handelsbanken har lånt ut nærmere 300 milliarder kroner i Norge. Handelsbanken er dermed Norges fjerde største bank målt etter utlånsvolum. Handelsbanken er Norges tredje største bank for bedrifter. 

Banken posisjonerer seg som bank for solide bedrifts- og privatkunder, og har et konsept med personlig service og rådgivning. 

Handelsbanken er kjent for å drive desentralisert, og beslutningene tas av hver enkelt rådgiver og banksjef lokalt.[] Banken har ingen sentral prisliste på renter, men overlater til kontorene å prise utlån til hver enkelt kunde. 

Handelsbanken skiller seg fra mange andre banker ved ikke å ha bonuser, budsjetter, salgsmål, vekstmål, standardiserte kundeprogrammer eller annet banken mener kan forstyrre objektiv rådgivning.[] Handelsbankens kontorer styrer etter to hovedmål: Effektiv drift og fornøyde kunder. 

Handelsbanken har i mange år vært blant bankene med høyest kundetilfredshet i det norske markedet, både i privat- og bedriftsmarkedet.

Referanser
----------

1. ↑  «Arild Andersen blir ny sjef for Handelsbanken i Norge». *Magasinet | Handelsbanken*. 9. juni 2021. Besøkt 14. oktober 2021.
2. ↑  «Styre og ledergruppe | Handelsbanken». *www.handelsbanken.no*. Besøkt 14. oktober 2021.
3. ↑  «Om oss | Handelsbanken». *www.handelsbanken.se*. Besøkt 14. oktober 2021.
4. ↑  Kilde: EPSI 2021, Nordens og Norges største kundetilfredshetsundersøkelse og Norsk Kundebarometer 2021.

Eksterne lenker
---------------

* Bankens nettsted

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
| Medaljeoversikt |
| --- |
| Konkurrerte for Argentinas flagg Argentina |
| Panamerikamesterskapet i beachhåndball |
| Bronse | Montevideo 2012 | Lag |
| Bronse | Montevideo 2004 | Lag |

**Argentinas kvinnelandslag i strandhåndball** representerer Argentina i internasjonale konkurranser i strandhåndball. Sporten er underlagt Confederación Argentina de Handball, som er Argentinas nasjonale håndballforbund.

Juegos Suramericanos de Playa 2019

Resultater
----------

### VM i beachhåndball

Argentina har ikke deltatt i noe VM enda.

### Panamerikamesterskapet i beachhåndball

Panamerikamesterskapet i beachhåndball er det regionale mesterskapet i beachhåndball, for land i Amerika, og mesterskapet er også kvalifisering for VM i beachhåndball.

Det argentinske kvinnelaget nådde bronsefinalen ved Panamerikamesterskapet i beachhåndball 2004, der de møtte Paraguay. Argentina vant bronsefinalen 2-0, og kom dermed på 3.-plass i dette mesterskapet.

panamerikamesterskapet i 2008 ble arrangert som round robin, og Argentina kom på 4.-plass. Ved Panamerikamesterskapet i beachhåndball 2012 kom de igjen på 3.-plass.

### World Games

Beachhåndball var demonstrasjonsgren ved World Games 2001, World Games 2005 og World Games 2009, men var offisiell konkurranse i World Games 2013.

Argentinas kvinnelag i beachhåndball har ikke deltatt ved World Games enda.

Eksterne lenker
---------------

* Confederación Argentina de Handball (Argentinas håndballforbund)
***Madam Secretary*** er en amerikansk fjernsynsserie skapt av Barbara Hall, med Lori McCreary og Morgan Freeman som ansvarlige produsenter.

Hovedaktører
------------

Téa Leoni spiller tittelrollen som USAs utenriksminister Elizabeth McCord, som må balansere familielivet med den krevende stillingen som landets øverste diplomat. Hun har bakgrunn i Central Intelligence Agency (CIA) som feltagent. Hun er bror til Will Adams, spilt av Eric Stoltz, som i serien er med i Leger uten grenser. Stoltz har regissert flere av episodene i serien, og dukker opp innimellom.

Elizabeth er gift med Henry McCord, spilt av Tim Daly. Han er tidligere militær pilot med bakgrunn i marinen, og deltok i Desert Storm. I serien er han professor i teologi ved National War College, i Military Ethics Department (departementet for militær etikk). Etterhvert så bistår han National Security Agency (NSA) innen sikkerhetsspørsmål relatert til religiøs fanatisme. I sesong 3 er han ansatt av CIA som leder for Special Activities Division. I sesong 5 blir han rekruttert av president Dalton til å være hans Ethics Advisor (etikkrådgiver), som førte til at han måtte si opp stillingen sin på National War College. 

Elizabeth og Henry har sammen barna Jason, en selverklært anarkist, Alison, deres yngste moteorienterte datter, og Stephanie "Stevie" som etterhvert får jobb som praktikant for Russell Jackson, stabssjef i Det hvite hus, spilt av Željko Ivanek. I serien spilles presidenten i USA, Conrad Dalton, av Keith Carradine.

Rolleliste
----------

* Elizabeth Adams McCord … Téa Leoni
* Henry McCord … Tim Daly
* Conrad Dalton … Keith Carradine
* Russell Jackson … Željko Ivanek
* Nadine Tolliver … Bebe Neuwirth
* Blake Moran … Erich Bergen
* Matt Mahoney … Geoffrey Arend
* Will Adams … Eric Stoltz

Referanser
----------

1. ↑

Eksterne lenker
---------------

* (en) *Madam Secretary* på Internet Movie Database Rediger på Wikidata

* (en) *Madam Secretary* på The Movie Database – TV Rediger på Wikidata

* (en) *Madam Secretary* på Rotten Tomatoes Rediger på Wikidata

* (en) *Madam Secretary* på Metacritic Rediger på Wikidata



[[]]
**Australian National Antarctic Research Expeditions** (**ANARE**) er det historiske navnet på Australian Antarctic Programmer (AAp) administrert av Australia og Australian Antarctic Division (AAD).

Navnet ANARE falt ut av bruk tidlig i 2000-årene. Australia har lenge vært aktive i Antarktis, heit siden Douglas Mawson og hans Den australasiatiske antarktisekspedisjonen var der i 1911. I tillegg var Australia delaktig i British Australian and New Zealand Antarctic Research Expedition (BANZARE), som var virksomme i 1929-1931. Australian National Antarctic Research Expeditions ble opprettet i 1947 med ekspedisjoner til Macquarieøya og Heard Island. I 1948 ble Australian Antarctic Division (AAD) opprettet for å styre ekspedisjonsprosjektet.

Kilder
------

* Tim Bowden: *The Silence Calling: Australians in Antarctica 1947-97: the ANARE Jubilee History (St Leonards: Allen & Unwin, 1997).*

Portal: Antarktis

|  |  |
| --- | --- |
| Oppslagsverk/autoritetsdata | Encyclopedia of Australian Science **·** VIAF **·** LCCN **·** SUDOC
 |
Prinsippskisse som viser en kantdislokasjon i et krystallgitter.
Prinsippskisse som viser en skruedislokasjon i et krystallgitter.
**Dislokasjon** er en type krystalldefekt, det vil si avvik fra den regulære strukturen i krystallinske materialer. Betegnelsen brukes innenfor metallurgi og faststoff-fysikk. 

Det finnes to hovedtyper: kantdislokasjoner og skruedislokasjoner. 

Dislokasjoner og dislokasjonsbevegelse spiller en viktig rolle for krystallinske materialers styrke og formbarhet.

I halvledere spiller dislokasjoner i materialet en stor rolle, da de gir dårligere kvalitet på komponentene.

Burgers vektor
For å beskrive defekten anvendes Burgers vektor, der størrelsen på vektoren beskrives av 

{\displaystyle \|\mathbf {b} \|\ =\textstyle {\frac {a}{2}}{\sqrt {h^{2}+k^{2}+l^{2}}}}
Vektornes retning er i forskyvningens retning. Mangler forklaring på delene av formelen.

|  |  |
| --- | --- |
| Oppslagsverk/autoritetsdata | Store medisinske leksikon **·** Brockhaus Enzyklopädie **·** GND **·** LCCN **·** BNF **·** BNF (data)
 |
**Disneytoon Studios** var et amerikansk animasjonsstudio som eksisterte som en del av Walt Disney Animation Studios fra 1990 til 2018. Studioet spesialiserte seg på animerte produksjoner som ble lansert direkte på video, men de produserte også flere filmer for kino. Filmen *Ole, Dole og Doffen på eventyr – Jakten på den forsvunne lampe,* som var deres første produksjon, ble lansert på kino. Utover dette produserte de flere oppfølgere til kjente Disney-filmer på kino som ble lansert direkte på video. Slike videolanserte oppfølgere var populært på 1990-årene.

Studioet hadde 75 i 2018.

Disneytoon ble nedlagt på grunn av et sviktende DVD-marked.

Referanser
----------

1. 1 2 3  Desowitz, Bill; Desowitz, Bill (28. juni 2018). «Disney Shuts Down Disneytoon Studios in Glendale: Exclusive». *IndieWire* **(engelsk)**. Besøkt 10. august 2019. «In recent years, the straight to Blu-ray/DVD market had obviously dwindled and it made sense monetarily to shutter Disneytoon.»
2. ↑  Chitwood, Adam (29. juni 2018). «Disney Shutters Direct-to-Video Arm DisneyToon Studios». *Collider* **(engelsk)**. Besøkt 10. august 2019.
**Atletisk fitness** ofte forkortet (**AF**) er en fitnessgren opprinnelig fra Sverige her konkurreres det i fysikkbedømning, styrke og utholdenhet. Den første konkurransen ble arrangert i Skara i Sverige i 1994. I Norge arrangeres både Oslo Grand Prix, Stavanger Open og Fredrikstad Open. Det er NKF som er forbundet for dette i Norge.

Regler
------

Det konkurreres i to ulike klasser som er kortere enn 180 cm (herrer) henholdsvis 165 cm (damer) konkurreres i en klasse og de er som er lengre konkurrerer i en annen. Hver konkurranse består av tre runder. Utøverne som får mest poeng i hver klasse vinner.

**Runde 1** (fysikk)
Utøverne står på scenen og blir bedømt etter fire ulike poseringer. Dommerne bedømmer muskulær utvikling, fettmengde og symmetri.

**Runde 2** (styrke)
Utøverne skal under strenge former, løfte sin egen vekt så mange ganger de kan i øvelsene chins og dips

**Runde 3** (utholdenhet)
Utholdenhetsrunden består av en hinderbane som skal gjennomføres på kortest mulig tid. Av og til benyttes det også romaskiner som man skal ro 500 meter.

Kjente Atletisk fitness-utøvere
-------------------------------

* Aslaug Lia Pettersen
* Jørn Ingebrigt Pettersen
* Helena Forsen
* Janne Moland
* Christian Egner
* Ako Rahim
* Kristian Sewén
* Mikael Hollsten

Se også
-------

* Kroppsbygging
* Fitness (trening)

Eksterne lenker
---------------

* NKFs hjemmeside
**Harri Ylönen** (født 21. desember 1972 i Kuopio, Finland) er en finsk, tidligere fotballspiller.

Han spilte 89 kamper for Sportsklubben Brann i perioden 1999-2001. Han kom til Brann foran 1999-sesongen fra finske FC Haka hvor han ble seriemester året før. Dette var da Kjell Tennfjord og Harald Aabrekk styrte butikken på Stadion.

Han forlot Sportsklubben Brann som kontraktsløs og returnerte til Haka i 2002, hvor han ble til 2004. Senere spilte han for tyske Sportfreunde Siegen samt en ny periode i FC Haka og senest KuPS, hvor han var trener i 2009.

Historien om finnens avskjed med Sportsklubben Brann er slik: Han fikk tilbud om forlengelse i løpet av 2001-sesongen, men takket nei. Så angret han seg og kom tilbake om ba om muligheten til å signere likevel. Da sa Brann nei.

I sin siste sesong mistet han etter hvert plassen på laget, blant annet til Martin Knudsen og Erlend Hanstveit. Lyspunktet ble scoringen hans på Lerkendal som berget 3-3 i en dramatisk kamp.

Ylönen ble etter hvert forholdsvis merittert og kan smykke seg med sølv i både serie og cup, samt bronse fra Brann-tiden. så vant han seks titler i Finland og var med på opprykk til 2. Bundesliga i Tyskland.

Han har også en rekke A-landskamper for Finland.

Referanser
----------

1. ↑   National-Football-Teams.com[Hentet fra Wikidata]

Eksterne lenker
---------------

* (en) Harri Ylönen – FIFA Rediger på Wikidata

* (en) Harri Ylönen – Transfermarkt Rediger på Wikidata

* (en) Harri Ylönen – national-football-teams.com Rediger på Wikidata

* (en) Harri Ylönen – WorldFootball.net Rediger på Wikidata

* (en) Harri Ylönen – Soccerway Rediger på Wikidata

* (en) Harri Ylönen – EU-Football.info Rediger på Wikidata

* (en) Harri Ylönen – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Veronica Ski-Berg** (født 1990) er en norsk komponist og fløytist. Ski-Berg har vært student ved Norges musikkhøgskole siden 2010, hvor hun har hatt Bjørn Kruse og Olav Anton Thommessen som veiledere. Hun har også studert i Tallinn ved the Estonian Academy of Music and Theatre, med Toivo Tulev som veileder.

Ski-Berg spiller også aktivt fløyte, og har undervist som fløytepedagog siden 2004. Hennes egne fløytelærere har vært bl.a. Kersti Walldén Sinding, Martina Dingstad og Anne Lill Ree. Sistnevnte var hennes lærer på Toneheim fhs, der hun også studerte komposisjon med Rune Rebne. Ski-Berg har vært aktiv i Norges musikkmiljø fra ungdomstiden av, både på festivaler, konkurranser, mønstringer og har deltatt i en rekke ensembler. I dag er hun svært opptatt av de unges muligheter til musikk og samspill, og musikkens virkning på mennesker.

Verkliste (utvalg)
------------------

* *Confer : For sinfonietta* (2013)
* *24 Phrases : For euphoniun (and advent)*  (2011)
* *Ad Undas : I bølgene tapt* (2012)
* *Ad Hoc* (2011)
* *Kook : Duet for saxophones* (2011)
* *Kafoni : Duet for clarinets in Bb* (2010)
* *Mismo* (2010)
* *Delve* (2010)

Referanser
----------

1. ↑  «Arkivert kopi». Arkivert fra originalen 4. november 2016. Besøkt 3. november 2016.
2. ↑

Eksterne lenker
---------------

* Ski-Bergs egne nettsider
* Verkliste fra NB noter
|  |  |
| --- | --- |
| **Grunnlagt i** | 1958 |
| **Grunnlegger(e)** | Knut Jacobsson |
| **Hovedkontor** | Mölnlycke, Sverige |
| **Etableringsområde** | 47 land |
| **Driftsinntekter** | SEK 1,8 milliarder |
| **Ansatte** | ca. 1000 |
| **Nettsted** | atlet.com |

**Atlet** er et svensk selskap som produserer og markedsfører trucker. Hovedkontoret og produksjons- og opplæringslokalene ligger i Mölnlycke, rett utenfor Göteborg. Atlet er en del av Nissan Forklift Co. Ltd. og har forhandlere i ytterligere 36 land.

Historikk
---------

Knut Jacobsson startet Elitmaskiner i Göteborg i 1958. På den tiden produserte selskapet bare trucker til bruk innendørs. Elitmaskiner byttet navn til Atlet i 1966.

Firmaet begynte med å produsere jekketraller. Rundt 1960 var det elektriske støttebenstrucker og trucker med teleskopgafler som dominerte markedet. Så fant Knut Jacobsson opp den lavtløftende ledetrucken med nesten like stor løftekapasitet som teleskoptruckene. De lavtløftende ledetruckene brukes på steder med mindre plass, takket være de patenterte sidestabilisatorene.

Atlet begynte å tilby truckføreropplæring på 70-tallet. Den tekniske utviklingen fortsatte, og datastyrte simuleringer av lagerhåndteringsløsninger, automatiske trucker og mobile terminalsystemer ble lansert. Fra 1988 til 1994 deltok Atlet dessuten i et utviklingsprosjekt i samarbeid med leger og ergoterapeuter. Dette resulterte i Tergo®, en teleskoptruck med ergonomiske løsninger som miniratt og flytende armlener.

Nissan Forklift, et datterselskap av Nissan Motor Company, kjøpte Atlet AB i 2007. Nissan Motor Company videreutviklet sin industrimaskinavdeling og etablerte et nytt selskap, "Nissan Forklift Co. Ltd.", som eksisterer fra 1. oktober 2010.

Eksterne lenker
---------------

* atlet.com
Maleri av tartarherskeren Sujumbike av Kazan og sønnen hennes.
**Tatarer** (tatarisk: *tatarlar*, med kyrillisk skrift: татарлар) er en tyrkisk folkegruppe som har tatarisk som morsmål. De fleste tatarer bor i Russland, der de er den nest største folkegruppen. En god del bor i Ukraina (Halvøya Krim nord for Svartehavet). Ved folketellingen i Russland i 2002 var det 5 558 000 mennesker som registrerte seg som tatarer, noe som utgjør 3,8% av landets befolkning. Den største konsentrasjonen av tatarer finnes i republikken Tatarstan, der tatarer utgjør et knapt flertall, 51 % av befolkningen, og i naborepublikken Basjkortostan der de utgjør 28%, men det bor tatarer over hele Russland. De fleste tatarer er sunni-muslimer.

Det finnes flere undergrupper av tatarer, som av og til blir regnet som egne folkeslag. Disse omfatter blant annet krim-tatarer på Krim-halvøya i Ukraina og sibir-tatarer. En kompliserende faktor er at det i Russland i tsar-tiden var vanlig å kalle tyrkiske folkeslag fra aserbajdsjanere til sibirske folkeslag for tatarer.

Etymologi
---------

Tartar og tatar kommer av gammeltyrkisk, *tatarlar* ("en vill og utemmet person").

Opprinnelse og historie
-----------------------

De opprinnelige tatarer (*ta-ta*) oppholdt seg i de nordøstlige deler av Gobiørkenen og trakk østover til et område som strakk seg fra det som i dag er det sørøstlige Mongolia. De ble først underkuet av khitanerne som tidlig på 900-tallet etablerte Liao-dynastiet i Kina, og trakk seg da sørover. På 1100-tallet ble de underkuet av og vel for det meste assimilert med mongolene under Djengis Khan. 

Men grupper av tatarene hadde da allerede migrert vestover, og i forskjellige migrasjoner kom de inn i Vest-Sibir og de russiske stepper. 

I Europa i middelalderen ble betegnelsen tatarer brukt om mongolene. I omtale av russisk middelalder blir også uttrykkene tatarer og mongoler brukt om hverandre i Russland i dag. Sannsynligvis er dagens tatarer resultat av en assimilering av mongolene, som invaderte store deler av Asia og Øst-Europa på 1200-tallet, med noen av folkeslagene de hadde erobret, spesielt volga-bulgarerne. På 1400-tallet fantes det flere mongolsk-tatariske statsdannelser eller khanater, alle avløserstater av Den gylne horde: Kazan-khanatet, Astrakhan-khanatet, Krim-khanatet og Sibir-khanatet. Kazan ble erobret av russerne i 1552, Astrakhan i 1556 og Sibir-khanatet i 1582. Krim-khanatet overlevde, til dels som en vasall av Det osmanske riket frem til 1783.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |